OpenLLM-France/wikimedia huggingface dataset:
# COBE

El COBE (de l'anglès, Cosmic Background Explorer), o Explorador del Fons Còsmic, també conegut com a Explorer 66, va ser el primer satèl·lit construït especialment per a estudis de cosmologia. El seu objectiu era investigar la radiació còsmica de l'univers i ampliar la nostra comprensió del cosmos. La seva missió, planificada per a un període d'uns 4 anys, va començar el 18 de novembre de 1989.
Els resultats obtinguts pels seus instruments confirmen en gran part els postulats de la teoria del big-bang. D'acord amb el Comitè del Premi Nobel, "el projecte COBE es pot considerar com el punt de partida per a la cosmologia com una ciència de precisió". Dos dels principals investigadors del COBE, George F. Smoot i John C. Mather, van rebre el Premi Nobel de Física el 2006. El satèl·lit WMAP de la NASA és el successor actual de la missió COBE.

## Referències

* ↑ «Information for the public» (PDF). The Royal Swedish Academy of Sciences, 03-10-2006. [Consulta: 5 octubre 2006].
* ↑ «The Nobel Prize in Physics 2006» (en anglès). Acadèmia Sueca de Ciències. Arxivat de l'original el 14-9-2020. [Consulta: 17 setembre 2020].

## Enllaços externs

* Web de la NASA sobre el COBE.
* Perfil de la missió COBE Arxivat 2009-12-02 a Wayback Machine. i Exploració del Sistema Solar per la NASA.
* Dibuix del dipol del COBE, mostrant el moviment de 600 kps de la Terra relatiu al fons còsmic de radiació.
* Un tira còmica que celebra la Missió COBE al còmic web xkcd.
# Superdeterminisme

En mecànica quàntica, el superdeterminisme és una llacuna en el teorema de Bell. Postulant que tots els sistemes que es mesuren estan correlacionats amb les eleccions de quines mesures s'han de fer sobre ells, els supòsits del teorema ja no es compleixen. Per tant, una teoria de variables ocultes que és superdeterminista pot complir la noció de causalitat local de Bell i encara violar les desigualtats derivades del teorema de Bell. Això permet construir una teoria local de variables ocultes que reprodueix les prediccions de la mecànica quàntica, per a la qual s'han proposat alguns models de joguina. A més de ser deterministes, els models superdeterministes també postulen correlacions entre l'estat que es mesura i la configuració de la mesura. El teorema de Bell assumeix que les mesures realitzades a cada detector es poden triar independentment les unes de les altres i de les variables ocultes que determinen el resultat de la mesura. Aquesta relació sovint es coneix com a independència de mesura o independència estadística. En una teoria superdeterminista aquesta relació no es compleix; les variables ocultes estan necessàriament correlacionades amb la configuració de mesura. Com que l'elecció de les mesures i la variable oculta estan predeterminades, els resultats d'un detector poden dependre de quina mesura es faci a l'altre sense que la informació viatgi més ràpid que la velocitat de la llum. El supòsit de la independència estadística de vegades es coneix com a supòsit de lliure elecció o de lliure albir, ja que la seva negació implica que els experimentals humans no són lliures d'escollir quina mesura realitzar.
És possible provar versions restringides del superdeterminisme que postulen que les correlacions entre les variables ocultes i l'elecció de la mesura s'han establert en el passat recent. En general, però, el superdeterminisme és fonamentalment impossible de comprovar, ja que es pot postular que les correlacions existeixen des del big-bang, cosa que fa que l'escletxa sigui impossible d'eliminar.

## Referències

* ↑ Larsson, Jan-Åke Journal of Physics A: Mathematical and Theoretical, 47, 42, 2014, pàg. 16. arXiv: 1407.0363. Bibcode: 2014JPhA...47P4003L. DOI: 10.1088/1751-8113/47/42/424003.
* ↑ Brans, Carl H. (en anglès) International Journal of Theoretical Physics, 27, 2, 01-02-1988, pàg. 219–226. DOI: 10.1007/BF00670750. ISSN: 1572-9575.
* ↑ Hall, Michael J. W. Physical Review Letters, 105, 25, 16-12-2010, pàg. 250404. DOI: 10.1103/PhysRevLett.105.250404.
* ↑ Donadi, Sandro; Hossenfelder, Sabine Physical Review A, 106, 2, 19-08-2022, pàg. 022212. DOI: 10.1103/PhysRevA.106.022212.
* ↑ Thomas Scheidl; Rupert Ursin; Johannes Kofler; Sven Ramelow; Xiao-Song Ma; etal Proc. Natl. Acad. Sci., 107, 46, 2010, pàg. 19708–19713. arXiv: 0811.3129. Bibcode: 2010PNAS..10719708S. DOI: 10.1073/pnas.1002780107. PMC: 2993398. PMID: 21041665 [Consulta: free].
# Densitat (desambiguació)

«Densitat» té aquests significats:
Física
* Densitat, la massa específica d'un cos o fluid.
* Densitat de corrent o densitat de corrent elèctric, definida com un vector que té com a magnitud el corrent elèctric per unitat de superfície.
* Densitat de càrrega, o densitat de càrrega lineal, superficial o volúmica, és la quantitat de càrrega elèctrica que hi ha en una línia, superfície o un volum.
* Densitat espectral d'un senyal (Spectral Density), en matemàtiques i física, és una funció matemàtica que ens informa de com està distribuïda la potència o l'energia d'aquest senyal sobre les diferents freqüències de les que està formada, és a dir, el seu espectre.
* Densitat de flux magnètic o inducció magnètica és el nombre de línies de flux (línies de força) per unitat d'àrea que travessen perpendicularment un camp magnètic.
* Densitat potencial, densitat que tindria una porció d'aigua si es dugués adiabàticament (sense intercanvi de calor) i sense variacions de salinitat fins a la superfície (pressió d'una atmosfera).
* Densitat aparent, la massa de moltes partícules o d'un sòlid particulat o una pols dividida pel volum total que ocupen.
Astronomia
* Densitat crítica, és la densitat per a la qual l'expansió de l'Univers s'aturaria després d'un temps.
* Densitat bariònica de l'Univers, que representa el nombre de barions (principalment protons i neutrons) per unitat de volum.
* Densitat de Planck, és una unitat de densitat en el sistema d'unitats naturals conegut com a unitats de Planck, una unitat de temps de Planck després del big-bang.
Biologia
# Edward Kolb

Edward W. Kolb, conegut com a Rocky Kolb, (nat el 2 d'octubre de 1951) és un cosmòleg, professor a la Universitat de Chicago així com degà de Ciències Físiques. Ha treballat en molts aspectes de la cosmologia del big-bang, incloent-hi bariogènesi, nucleosíntesi i matèria fosca. És coautor, amb Michael Turner, del popular llibre de text L'Univers Primerenc (Addison-Wesley, 1990). Kolb, junt amb M. Turner, fou guardonat amb el Premi Dannie Heineman d'Astrofísica el 2010.

## Referències

* ↑ «Grants, Prizes, and Awards». [Consulta: 10 febrer 2010].
# Crypto.com Arena

L'Staples Center (Crypto.com Arena per qüestions de patrocini) és un pavelló esportiu de la ciutat de Los Angeles als Estats Units.

## Història

Es va inaugurar el 17 d'octubre del 1999, i molt aviat va obtindre el reconeixement de tot el món, guanyant en dues ocasions el premi al millor Pavelló de l'any. Allotja més de 250 esdeveniments, tant esportius com de qualsevol tipus, a més de fer les funcions de centre comercial i d'oci oferint serveis de tota classe, rebent més de 4 milions de visites al llarg de l'any.

## Aforament

El Staples Center pot allotjar 20.000 espectadors per a concerts, 18.997 pel bàsquet, i 18.118 per l'hoquei sobre gel i el futbol americà indoor. Les dues terceres parts dels seients se situen en el nivell inferior. A més, té 160 llotges de luxe, i 15 suites per a esdeveniments.

## Equips

El pavelló està compartit pels següents equips professionals:
* Los Angeles Lakers (NBA)
* Los Angeles Clippers (NBA)
* Los Angeles Sparks (WNBA)
* Los Angeles Kings (NHL)
* Los Angeles D-Fenders (NBA Development League)
* Los Angeles Avengers (AFL)

## Galeria

* Partit d'hoquei sobre gel
* Partit dels Lakers contra els Atlanta Hawks
* Partit dels Clippers contra els Phoenix Suns
* Façana del pavelló
* Cheerleaders dels Lakers
* Estació Blue Line Pico, davant de l'Staples Center

## Enllaços externs

* Web oficial de l'Staples Center
# Gregg Henriques

Gregg Henriques és un psicòleg estatunidenc que treballa en l'estudi de la motivació i les creences, lligades amb el tractament de la depressió i els intents de suïcidi. La seva fama, però, ve de l'intent de justificar el paper de la psicologia i classificar totes les ciències en l'obra Tree of Knowledge System (2003).
La seva classificació es basa en quatre dominis: matèria, vida, ment i cultura, que són camps dels quals es va ocupant la ciència a mesura que avança el temps. Entre cadascun dels dominis, hi ha un punt d'inflexió rellevant des del camp teòric.

## L'arbre del coneixement

Al principi de l'univers, només hi havia la matèria, just després del big-bang, que va sorgir alhora que el temps i l'espai. Aquests són els dominis de les ciències físiques, com la física, la química o l'astronomia, entre d'altres. El punt d'inflexió que tenen és la gravetat quàntica, que podria unir la teoria de la relativitat general amb la mecànica quàntica.
Posteriorment a la Terra, va sorgir la vida en les seves diverses formes, de la qual s'ocupa la biologia, que analitza també els comportaments dels organismes vius. El punt d'inflexió en el seu apropament ve de la selecció genètica, que reprodueix els mecanismes de la selecció natural que provoquen l'evolució de les diferents espècies.
Un ésser viu particular és l'ésser humà, que posseeix una ment complexa, estudiada per la psicologia amb les seves múltiples branques. El punt d'inflexió que li correspon és la fusió del conductisme amb la ciència cognitiva, en una nova teoria anomenada Behavioral Investment Theory (BIT).
Les persones, però, no poden considerar-se aïllades, perquè totes viuen en comunitat amb d'altres, creant una cultura, domini que pertany a les ciències socials, centrades a estudiar els símbols produïts pel llenguatge i les relacions entre persones. El seu punt d'inflexió és la teoria de la justificació, que postula que l'ésser humà és l'únic animal que necessita justificar les seves accions, fet que està lligat a la llibertat i la consciència d'un mateix. Cada cultura selecciona les justificacions més acceptables per sobreviure.

## Referències

* ↑ Henriques, G. (2003) "The Tree of Knowledge System and the Theoretical Unification of Psychology". Review of General Psychology, Vol. 7, No. 2, 150-182
# The Nature of Things

The Nature of Things (La natura de les coses) va ser el nom d'una sèrie de programes radiofònics de la BBC realitzats l'any 1950. És en aquest programa que el físic anglès Fred Hoyle, de manera irònica, va utilitzar per primera vegada l'expressió big-bang.
L'emissió va ser batejada amb aquest nom seguint el títol d'un poema del filòsof Lucreci: De Rerum Natura («de la naturalesa de les coses»).

## Referències

* ↑ MacDowell, Laurel Sefton. 2012. An environmental history of Canada. Vancouver: UBC Press. Page 248
* ↑ «50 Years of the Nature of Things». Canadian Broadcasting Corporation, 05-01-2012 [Consulta: 6 febrer 2010].

## Enllaços externs

* The Nature of Things - Lloc web oficial (en anglès)
# Malavath Purna

Malavath Purna (o Malavath Poorna) (Pakala, 10 de juny del 2000) és una alpinista índia. El 25 de maig de 2014, a l'edat de 13 anys i 11 mesos, Poorna va esdevenir la noia més jove de l'Índia a arribar al cim de l'Everest. La persona més jove però, a escalar l'Everest seria Jordan Romero, el qual va assolir-ho amb 13 anys i 10 mesos.

## Biografia

Poorna nasqué a la vila de Pakala, que pertany al Districte de Nizamabad a l'estat indi de Telangana. Va estudiar a la Telangana Social Welfare Residential Educational Institutions Society on el seu talent va ser destacat pel secretari de la Societat, Praveen Kumar.

## Escalada a l'Everest

Va ser seleccionada per l'operació Everest junt a Sadhanapalli Anand Kumar. I com a preparació per l'escalada de l'Everest va arribar al cim de les muntanyes Ladakh i Darjeeling.
El 25 de maig de 2014, Poorna va escalar el cim més alt de l'Everest convertint-se d'aquesta manera, a l'edat de 13 annys i 11 mesos, en la persona més jove de l'Índia en aconseguir-ho. Malavath la va acompanyar Sandhanapalli Anand Kumar de Khammam.
Després d'assolir l'empresa, va ser rebuda junt amb el seu company d'equip, l'alpinista Anand Kumar i l'entrenador Shekhar Babu, pel Primer ministre de l'Índia Narendra Modi a Nova Delhi el 6 de juny de 2014.
El 27 de juliol de 2017 Malavath Purna va escalar el mont Elbrus, el pic més alt de Rússia i d'Europa. Al arribar al cim del mont Elbrus, va desplegar una gran Bandera de l'Índia de 50 peus de grandària (uns 15.24 metres) i va cantar l'himne nacional de l'Índia.

## Cultura de masses

L'any 2017 es va publicar el film Poorna: Courage Has No Limit, basat en història de la seva vida, film que va ser dirigit per Rahul Bose.

## Vegeu també

* Araceli Segarra i Roca
* Jordan Romero

## Note

* ↑ Sinha, Shashwat «Malavath Purna». Trendook, 05-12-2018 [Consulta: 21 juliol 2019]. Arxivat 23 April 2019$^{[Datemismatch]}$ a Wayback Machine.
* ↑ «13-year-old Malavath Purna becomes youngest woman to scale Everest». The Indian Express [Consulta: 12 març 2016].
* ↑ «CM K Chandrasekhar Rao announces reward for Malavath Poorna and Sadhanapalli Anand Kumar». Deccan Chronicle, 15-06-2014 [Consulta: 21 juliol 2019].
* ↑ «13-year-old Malavath Purna becomes youngest woman to scale Everest». India News, The Indian Express, 25-05-2014 [Consulta: 21 juliol 2019].
* ↑ «Poorna Malavath on top of Mt. Elbrus». Dream Wanderlust, 28-07-2017 [Consulta: 21 juliol 2019].
* ↑ Reddy, T.Karnakar «Biopic on Malavath Poorna set to hit the silver screen». Telangana Today, 11-01-2017 [Consulta: 21 juliol 2019].

## Enllaços externs

* Malavath Purna - Lloc web oficial
* Malavath Poorna al lloc web de Stars Unfolded
# Ni Xialian

Ni Xialian (xinès: 倪夏莲; Xangai, 4 de juliol de 1963) és una jugadora de Tennis de taula d'origen xinès de nacionalitat luxemburguesa. Actualment resideix a Ettelbruck. L'any 2001 rebé el premi a l'Esportista Luxemburguès de l'Any.

## Biografia

Nascuda a Xangai el 4 de juliol de 1963, el seu primer èxit el va aconseguir durant el Campionat del Món de Tennis de taula de 1983, on va aconseguir la medalla d'or en categoria individual i per equips.
El 1989 va marxar a viure a Alemanya, i dos anys més tard marxaria a Luxemburg, on s'establí definitivament. El seu marit, Tommy Danielsson, és el seu entrenador i company d'entrenament.
Va participar en els Jocs Olímpics de 2008, arribant fins a la tercera ronda de competició. Posteriorment es classificaria per disputar els Jocs Olímpics de 2012. Aquest cop quedaria eliminada en segona ronda després de perdre per 4-2 contra Ariel Hsing, una nord-americana de 16 anys.
El juny de 2015, amb 51 anys, Ni Xialian va participar en els Jocs Europeus disputats a la ciutat de Bakú, a l'Azerbaidjan.

## Referències

* 1 2 «Table tennis: At 51, Ni Xialian sparkles at European Games» (en anglès). The Hindu, 17-06-2015. [Consulta: 16 setembre 2015].
# Xu Lili

Xu Lili –en xinès, 徐丽丽– (Binzhou, 18 de febrer de 1988) és una esportista xinesa que va competir en judo.
Va participar en els Jocs Olímpics de Londres 2012, obtenint una medalla de plata en la categoria de –63 kg. Va guanyar dues medalles d'or al Campionat Asiàtic de Judo els anys 2011 i 2013.

## Palmarès internacional

Jocs Olímpics :
| Any | Lloc | Medalla | Categoria |
| 2012 | Londres ( Regne Unit) | 2 | –63 kg |
| Campionat Asiàtic ||||
| Any | Lloc | Medalla | Categoria |
| 2011 | Abu Dabi ( Emirats Àrabs Units) | 1 | –63 kg |
| 2013 | Bangkok ( Tailàndia) | 1 | –63 kg |

## Referències

* ↑ «Xu Lili» Arxivat 2012-12-18 a Wayback Machine. en Sports-reference.com (SR/Olympic Sports) (anglès)
* ↑ «Xu Lili» en Judoinside.com (anglès)

## Enllaços externs

* judoinside
# Tong Wen

Tong Wen –en xinès, 佟文– (Tianjin, 1 de febrer de 1983) és una esportista xinesa que va competir en judo.
Va participar en dos Jocs Olímpics, obtenint una medalla en cada edició: or a Pequín 2008 i bronze a Londres 2012, ambdues en la categoria de +78 kg. Als Jocs Asiàtics va aconseguir dues medalles d'or els anys 2002 i 2006.
Va guanyar vuit medalles al Campionat Mundial de Judo entre els anys 2001 i 2011, i una medalla al Campionat Asiàtic de Judo de 2000.

## Palmarès internacional

Jocs Olímpics :
| Any | Lloc | Medalla | Categoria |
| 2008 | Pequín ( R.P. de la Xina) | 1 | +78 kg |
| 2012 | Londres ( Regne Unit) | 3 | +78 kg |
| Campionat del món ||||
| Any | Lloc | Medalla | Categoria |
| 2001 | Múnic ( Alemanya) | 3 | Oberta |
| 2003 | Osaka ( Japó) | 1 | Oberta |
| 2005 | el Caire ( Egipte) | 1 | +78 kg |
| 2007 | Rio de Janeiro ( Brasil) | 1 | +78 kg |
| 2008 | Levallois-Perret ( França) | 1 | Oberta |
| 2009 | Rotterdam ( Països Baixos) | 1 | +78 kg |
| 2011 | París ( França) | 1 | +78 kg |
| 2011 | Tiumén ( Rússia) | 1 | Oberta |
| Jocs Asiàtics ||||
| Any | Lloc | Medalla | Categoria |
| 2002 | Busan ( Corea del Sud) | 1 | Oberta |
| 2006 | Doha ( Qatar) | 1 | +78 kg |
| Campionat Asiàtic ||||
| Any | Lloc | Medalla | Categoria |
| 2000 | Osaka ( Japó) | 1 | +78 kg |

## Referències

* ↑ «Tong Wen» Arxivat 2012-11-13 a Wayback Machine. en Sports-reference.com (SR/Olympic Sports) (anglès)
* 1 2 «Tong Wen» en Judoinside.com (anglès)
# Gerhard Pedersen

Gerhard Pedersen va ser un boxejador danès que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla de bronze de la categoria del pes wèlter del programa de boxa. Va perdre en semifinals contra el finlandès Sten Suvio, mentre en el combat per la medalla de bronze guanyà al francès Roger Tritz.
Entre 1944 i 1948 disputà divuit combats com a boxejador professional, amb un balanç de 13 victòries i 5 derrotes.

## Referències

* ↑ «Olympedia – Gerhard Pedersen». [Consulta: 15 octubre 2024].
* ↑ Fitxa a boxrec.com
# Ahmad Shah Massud

Ahmad Shah Massud (persa: احمد شاه مسعود, Ahmad Šāh Mas'ūd), també conegut com a comandant Massud i amb el sobrenom del «Lleó del Panjshir», (Bazarak, 2 de setembre de 1953 - Khwaja Bahauddin, Província de Takhar, 9 de setembre de 2001) fou un guerriller i líder polític afganès d'ètnia tadjik.
El seu pare era un militar afganès, durant la seva infància es van mudar a Kabul tot i que eren originaris de la Vall del Panjshir, i posseïen terres en aquest territori. Massud es va formar en la prestigiosa Lycée Esteqlal, una escola d'ensenyament franc-afganesa radicada a Kabul. Les influències franceses gràcies a la seva educació en el Liceu van modelar el seu pensament, forjant així unes idees de llibertat i independència política per al poble afganès.
Va tenir un paper clau en l'expulsió de l'exèrcit soviètic durant la invasió de l'Afganistan. A començaments de la dècada dels noranta esdevé Ministre de Defensa sota la presidència de Burhanuddin Rabbani. Amb l'adveniment dels talibans al poder Massoud esdevé el líder de l'Aliança del Nord, una coalició de grups opositors.
Massud va ser assassinat en un atemptat suïcida a Khwadja Bahauddin, província de Takhar, al nord-est del país. Els autors de l'atemptat, els tunisians Dahmane Abd el-Sattar i Rachid Bouraoui el-Ouaer, s'hi havien apropat fent-se passar per periodistes proveïts de falsos passaports belgues. La seva mort va precedir de dos dies els atemptats de l'11 de setembre de 2001 als Estats Units, i els dos esdeveniments semblen haver estat relacionats.

## Referències

* 1 2 «El León de Panjshir - Ahmad Shah Massoud» (en castellà), 29-05-2020. [Consulta: 29 agost 2021].
* ↑ «Massoud est assassiné» (en francès). JeuneAfrique.com, 03-09-2006. Arxivat de l'original el 26 setembre 2008. [Consulta: 27 novembre 2021].

## Enllaços externs

* Jawedan.Com – A tribute to Massoud (English & Persian)
* Plana sobre Ahmed Shah Massoud (anglès)
# Pilar Pallarés García

Pilar Pallarés García (Culleredo, la Corunya, 29 d'abril de 1957) és una poetessa gallega llicenciada en filologia gallega per la Universitat de Santiago de Compostel·la. Poeta, assagista i crítica literària i col·laboradora habitual a revistes especialitzades. Viu a la Corunya, on imparteix classes de llengua gallega en un institut.
Comença a escriure als disset anys els seus primers versos en castellà, però el seu vehicle d'expressió definitiu serà el gallec. El 1979 guanya el Premi de Poesia Nova do Facho, a la Corunya. Va publicar Entre lusco e fusco, el seu primer llibre de poemes, l'any següent. El seu segon llibre, Sétima soidade, rep el III Premi de Poesia Esquío 1983. És l'única dona en el grup poètic De amor e desamor, que va publicar dos reculls del mateix nom. Fa part de la Xeración dos 80. Col·labora habitualment amb diverses publicacions especialitzades com Grial, Festa da palabra silenciada, Zurgai, Si scrive, Nordés i Anthropos, i ha estat articulista als diaris O Correo Galego, A Nosa Terra i El País.

## Referències

* ↑ «Pallarés García, Pilar» (en castellà). Poemario de Mujeres. Ciudad de Mujeres, 's.d. [Consulta: agost 2016].
* ↑ «Pilar Pallarés». escritoras.com [en línea], 06-04-2003.
# Openbank

Openbank és un banc espanyol, amb seu a Madrid, filial de Banco Santander. Està enfocat en la banca minorista per a particulars; i els seus principals canals d'operativa són Internet i telèfon. També té presència a Alemanya, Portugal i els Països Baixos. A més, té una mínima presència als altres països que pertanyen a la zona euro.

## Història

L'any 1995, Banco Santander impulsà la creació d'Openbank com el primer banc directe telefònic i la primera entitat financera sense comissions, i aconseguí més de 100 000 clients.
El 1996, creà el primer web oficial d'Openbank, i així es convertí en el primer banc directe a Espanya que oferia als seus clients la realització d'operativa bancària a través d'Internet i de telefonia.
El 1998 van ser els primers a llançar una Multigestora, amb els Fons d'Inversió i els Plans de Pensions de les gestores més prestigioses.
El 1999, Openbank creà el primer broker online, amb liquiditat immediata d'operacions en mercats nacionals i internacionals.

## Enllaços externs

* Web d'Openbank
# Kuna (moneda)

La kuna (codi ISO 4217: HRK) fou la moneda nacional de Croàcia fins les 00:00h de l'1 de gener de 2023, moment en el qual Croàcia va adherir-se a la zona euro i l'Espai Schengen i la moneda va ser substituïda per l'euro. Se subdividia en 100 lipa. Des de l'any 2004 té un canvi fix respecte a l'euro: 1 EUR = 7,4 HRK.
La paraula croata kuna fa referència a l'animal conegut com a mart o marta, mentre que lipa és el nom que els croats donen al tell. Encara que ho pugui fer pensar, doncs, no té cap mena de relació amb les diverses monedes anomenades "koruna" ("corona"); el nom es va agafar perquè al·ludeix a l'ús de les pells de mart com a unitats de canvi en el comerç medieval. Aquest animal també es representava a les antigues monedes croates anomenades banovac.
La kuna fou introduïda el juny de 1994 després del període de transició posterior a la independència croata de la primeria dels anys 90, en què el dinar iugoslau fou substituït pel dinar croat.
La tria del nom kuna fou molt polèmica, sobretot entre els serbis de Croàcia, ja que l'única entitat que havia usat abans aquest nom de moneda fou l'Estat independent de Croàcia, de caràcter feixista, durant la Segona Guerra Mundial. El govern croat va defensar l'elecció del nom amb l'argument de l'ús històric de les pells de mart, mentre que els seus detractors ho veien més com una mena de continuïtat del modern estat croat amb el règim extremista anterior.
La kuna és emesa pel Banc Nacional Croat (Hrvatska Narodna Banka).
Actualment en circulen monedes d'1, 2, 5, 10, 20 i 50 lipa i d'1, 2, 5 i 25 kuna (aquestes darreres, de tipus commemoratiu), i bitllets de 10, 20, 50, 100, 200, 500 i 1.000 kuna; els de 5 kuna han estat retirats de la circulació.

## Taxes de canvi

* 1 EUR = 7,55125 HRK (3 de desembre del 2020)
* 1 USD = 6,23096 HRK (3 de desembre del 2020)

## Enllaços externs

* (anglès) Bitllets i monedes a la pàgina del Banc Nacional CroatArxivat 2014-06-09 a Wayback Machine.
* (croat) Katalog suvremenog hrvatskog novca